כראמל (סדרת טלוויזיה)

כראמל היא סדרת טלוויזיה לילדים ונוער המבוססת על סדרת הספרים המצליחה של מאירה ברנע-גולדברג, "כראמל". הסדרה שודרה לראשונה ב־2 בינואר 2022 בערוץ כאן חינוכית. ב-10 ביולי 2025 הוכרז שתהיינה חמש עונות לסדרה (כלומר שהעונה החמישית תהיה העונה האחרונה בסדרה).

הסדרה מבוססת על עשרת הספרים המצליחים של הסופרת מאירה ברנע-גולדברג הנושאים את אותו השם, כאשר רק העונה הראשונה של הסדרה מבוססת על הספר בדיוק כאותו אחד, ומהעונה השנייה החלו שינויים קטנים מאוד לגבי הספרים, אך בעונה הרביעית צוות ההפקה יחד עם מאירה ברנע-גולדברג החליטו לעזוב את הספרים ולפתח עלילה חדשה ומקורית. בעונה החמישית והאחרונה הקו ימשיך לאותו הדבר.

העונה הראשונה של הסדרה כללה 21 פרקים; 20 פרקי עלילה ועוד פרק ספיישל אחד. העונה עלתה לשידור ב-2 בינואר 2022 וירדה משידור ב-3 בפברואר של אותה השנה. העונה השנייה שכללה גם היא 20 פרקים עלתה לשידור ב-5 בפברואר 2023, וירדה ב-8 במרץ של אותה השנה. העונה השלישית כללה 20 פרקים גם היא, והייתה בשידור מ-18 בפברואר 2024 עד 20 במרץ של אותה השנה. העונה הרביעית כללה 20 פרקים והייתה בשידור מ-9 בפברואר 2025 עד 12 במרץ של אותה השנה.

צילומי העונה החמישית והאחרונה של הסדרה החלו ביולי 2025. לאחר מכן הוכרז כי העונה תהיה העונה האחרונה. הפרק הראשון שודר בהקרנה מוקדמת בפסטיבל לסרטי ילדים וילדות 2025. הפרק הראשון של העונה יעלה ב-22 בפברואר 2026, ושני הפרקים האחרונים בסדרה יוקרנו בבתי הקולנוע ברחבי הארץ במהלך חופשת הפסח 2026.

 סקירת הסדרה 

 עלילה 

עלילת הסדרה מבוססת על סדרת הספרים "כראמל" של הסופרת מאירה ברנע-גולדברג.

עונה 1
העונה הראשונה נפתחת בהגעתם של שלושת האחים, רובי, אל-אל וגול, לטירת ג'רום. הם מקבלים בירושה טבעות מיוחדות, כאשר כל טבעת הופכת את בעליה לבעלים של אחד מנכסיו של ארתור ג'רום: הטירה, המפעל והחתול המסתורי שלו, כראמל.

בעונה הראשונה הילדים פוגשים בטירה את ספ, צ׳אנג, הלנה בלום, גברת בלום, סופי, בטי, פליקס ואת החתול כראמל. העלילה מתמקדת בניסיון של גברת בלום, מנהלת משק הבית של הטירה, ובתה הלנה, להשיג את הטבעות של הילדים. בעונה זו אנו פוגשים את ג'יין, בת דודתה של הלנה, שברחה מבית יתומים ועברה לגור בטירה.

עונה 2
ויש, אחיינה של מילה, מתארח בטירת ג'רום. עקב אי-הצלחתו של אביו, אלכסנדר, להגיע לטירה, ויש נשאר בה עד להגעתו. בינתיים, אודיל, בתו של שודד ים מפורסם, ממשיכה במשימתה להשיג את כראמל בעזרתה של גברת בלום. הודות ליכולותיו השכליות יוצאות הדופן, ויש מצטרף במהרה לכיתת הבוגרים יחד עם ג'יין ורובי. כראמל מגלה את יכולתו לחזור אחורה בזמן. על מנת לקדם את התוכנית, אודיל וגברת בלום מגייסות את סיסיליה טולין. אודיל מתחזה לנגנית בשם קורנליה דה-לורנצו, מתגוררת במרתפי הטירה ומלמדת לכאורה את אל-אל לנגן בנבל. לאחר תקופה ממושכת, במהלכה מצליחה אודיל לסלק את פרנקו, השומר הנוקשה, היא מבינה כי ויש חשוב יותר מכראמל ומחליטה להתמקד בו. בעת שהותו ביער, רובי פוגש אדם מסתורי בשם הקטור, אשר מתברר כדודו. הקטור חושף בפניו את קיומה של טבעת השיכחה ואת הקשר המשפחתי ביניהם. ג'יין מגלה שאמה הייתה שחקנית תיאטרון בעברה ומחליטה להיות שחקנית.

עונה 3
עלילת עונה זו מתמקדת בפרופסור דה ויל שגר ביער הסמוך ואימץ את ביאטריס. דה ויל שכפל את ביאטריס, וביאטריס המשוכפלת עוזרת לו במזימתו. כחלק מהמזימה, מפרידה ביאטריס בין אל-אל לבין הלנה.

בבית הספר, מחליט אל-אל להקים עיתון שנקרא "חדשות בית הספר", יחד עם חברו, מארק. לבית הספר מגיע תלמיד חדש, מקסימיליאן דומינגו, שחקן קולנוע מפורסם. ג'יין מנסה להיבחר למועצת התלמידים של בית הספר ומתחרה מול טד. גברת בלום עובדת בבית הספר כמבשלת תחת השם אזמרלדה; בגלל טבעת השיכחה איש אינו זוכר אותה. במהלך העונה מנסה גברת בלום למצוא את דרכה חזרה אל הטירה, וצ'אנג מתאהב בה.

בטירה מתגלה רוח רפאים בשם גובו, והיא אוהבת לעשות תעלולים ומתיחות. ספ ומילה מתארסים ומתכוננים לחתונה.

במבחן הארצי הגדול בבית הספר, ויש מחליף את המבחן שלו עם גול; כולם חושבים שגול נהפך לגאון, והוא מתקבל לחידון הידע של בית הספר. כדי לעזור לפרופסור בתוכניתו לחטוף את כראמל, נותנת גברת בלום לגול את התשובות לחידון הידע, במטרה שיזכה בפרס שהוא ביקור בטירה של פרופסור דה ויל, יחד עם משפחתו. רובי וכראמל מתחילים לחשוד באזמרלדה (גברת בלום), והם מנסים לגרום לה להוריד את הכפפות כדי לבדוק אם היא עונדת את טבעת השכחה. התוכנית של דה ויל נתקלת בבעיה, כאשר מילה לא מאשרת לילדים לבקר את פרופסור דה ויל. הפרופסור נעזר בגברת בלום כדי לשכפל את מילה, על מנת שמילה המשוכפלת תאשר לילדים לבקרו ביחד עם החתול. מטרתו היא ללכוד ולשאוב את כראמל.

 עונה 4 
בתחילת העונה מתגלה שספ ומילה הפכו להיות הורים לילד בשם אוליבר, הנקרא על שמו של הילד מבית היתומים של ג'יין. ג'יין מחליטה להתעסק בקסמים, ופליקס מביא לה ספר מיוחד שמצא בטירה על קסמים. אל-אל מחליט להיות עיתונאי מפורסם, והוא מנסה לכתוב מאמרים.

רובי מבחין בפתק עם הזמנה למשפחת ג'רום לבקר בבית הקיץ בסאנידייל. רובי, מילה וספ נוסעים לבית הקיץ בלי אל-אל והלנה, שנשארים בטירה. הם פוגשים באטלס – אב הבית של בית הקיץ – שמציג להם גם את אמיליה, שעובדת במקום.

ויש, שירש את כראמל בסוף עונה 3, גר עם אביו אלכסנדר בביתו. בבית יש חדר חקירות, שבו חוקר אלכסנדר פשעים. ויש משתלט מוצא שם את תיק החקירה של השודדת ברטה, ואלכסנדר אומר שהיא השודדת הכי מפורסמת בעולם ושאין לויש למצוא אותה. ויש מגלה שסאנידייל הוא המקום האחרון בו נראתה ברטה, והוא מצטרף לחבריו בבית הקיץ יחד עם כראמל.

בפלאשבק, ארתור ג'רום, קונפוציוס וויגו יד הברזל, כשהיו קטנים, מוצאים יהלום, ולאחר שארתור קורא שהיהלום הזה מסוכן הוא רוצה להיפטר ממנו על אף התנגדותו של ויגו. בסופו של דבר, כוחו של היהלום לא מתבטל, וארתור מעביר מסר לשושלת דמו (אלאל, רובי וגול) שבליקוי החמה הבא, שיתרחש 50 שנה מהעברת המסר, עליהם לזמן את היהלום ולבטל את כוחו באמצעות המשפט "הלוואי שתחדל לנצח".

 עונה 5 

רובי חולם חלום מוזר שבו כראמל כלוא. גיין נכנסת לחלום שלו ומגלה כי כראמל וגברת בלום נסעו לעיירה בשם בלאקסוויל ושם נמצא. לאחר מכן רובי ופרנקו נסעו לבלאקסוויל במטרה ולמצוא את כראמל אך התגלה שאיחרו את המועד. לאחר מכן מתגלה כי יש קרקס של לורנצו הרשע ובו יש שרירן, אתלטית, קוראות מחשבות וגברת בלום והחתול המדבר כראמל. 

רובי מקבל טלפון מצ׳רלי (אומלס) שאומר לו שבעקבות המודעה שתלה מצא חתול מדבר. רובי מגיע לראותו ופוגש את דולי, חתולת רחוב שחורה וחמודה ומדברת. לאחר שדולי רואה את החברות של רובי וכראמל,מגלה לרובי שהוא האחד של כראמל. בנוסף מתגלה כי כמו שיש את הבעלים שאיתו הכי חזק,יש את הבעלים שאיתו הכי חלש. ואם לא יספיקו להצילו יגיע לסוף חייו. 

מתגלה כי ישנו עולם הפוך, נכנסים אליו דרך תמונה. בעולם הזה פרנקו ביישן. וספ קשוח. וג׳יין היא השליטה המרשעת. גול מהעולם ההפוך יוצא מהתמונה ומנסה לשכנע את ג׳יין שתעזור לו לעצור את השליטה. לאחר שגול נכנס לעולם ההפוך התגלה בפניו שהדרך היחידה לעצור את השליטה היא להצמיד את ספר הקסמים של ג׳יין מהעולם האמיתי לספר הקסמים של ג׳יין (השליטה) מהעולם ההפוך ולומר את הלחש ״מאגיה פיניטו״ שאותו ג׳יין גילתה לאחר שהגיעה להציל את גול והפכה לבלתי נראית והציצה בספר של השליטה. 

 דמויות 

 דמויות ראשיות 
 כראמל (הפעלה: גוני פז, דיבוב: אמיר קריאף) – החתול שרובי ירש – יכול לעשות הרבה דברים שחתולים רגילים אינם יכולים לעשות כגון: לדבר, להפנט, להפוך אבנים לזהב, לשנות צורה, להחזיר את הזמן לאחור ועוד. בן 309. המספר של העלילה. בסוף העונה השלישית הפך לחתול של ויש ועזב ביחד איתו את הטירה. בסוף עונה 4 הופך לחתול של גברת בלום כגמול על כך שהצילה את ויש וצ'אנג. בעונה 5 רובי מחפש אותו יחד עם ויש וחתולה מדברת בשם דולי.
רובי (רוברט) ג'רום (יונתן בר אור) – גיבור הסדרה. האחיין של ארתור ג'רום ושל הקטור ג'רום והאח הקטן למשפחת ג'רום. ילד סקרן וחולמני. בחר בטבעת הכחולה ובכך ירש את כראמל (החתול). בעונה השלישית מתחיל להשתמש במכונת הכתיבה של ארתור ג'רום כדי לכתוב ספרי מתח והרפתקאות. בסוף העונה השלישית מוריש את כראמל לויש וכותב ספר על כראמל. החבר הכי טוב של ויש וג'יין.
אל-אל (אליוט) ג'רום (עומרי לקס) – האחיין של ארתור ג'רום ושל הקטור ג'רום והאח הבכור למשפחת ג'רום. בחר בטבעת האדומה וכך יורש את הטירה של ארתור ג'רום. אוהב מאוד להתגנדר ובמיוחד לסדר את השיער שלו. בעונה השלישית מנהל עיתון בית ספרי. במהלך הסדרה נרקמת זוגיות בינו לבין הלנה.
גול (גבריאל) ג'רום (ליר עיסא) – האח האמצעי למשפחת ג'רום. בחר בטבעת הירוקה וכך יורש את מפעל יצור המכוניות של משפחת ג'רום. לא חכם ביותר אך עילוי בסריגה. בסוף העונה ה-2 הופך לבן זוגה של ברברה. למרות זאת לפעמים נדמה שיש להם יחסי אהבה – שנאה אחד כלפי השנייה.
הלנה בלום (מאי קורץ) – בתה היפה של גברת בלום, אחייניתה של מרגרט ובת דודתה של ג'יין. בעונה הראשונה עוזרת לאמה בתוכניתה המרושעת עד שבסופו של דבר היא מתחרטת. בת זוגו של אל-אל. בעלת מגוון רחב של שמלות. לאחר שאימה עוזבת את הטירה בסוף העונה הראשונה, היא נשארת לגור בטירה ביחד עם מילה, ספ, ג'יין ושלושת הבנים. מרגישה מעט דחויה כי היא בלום והתמונה הייתה אמורה להיות משפחתית.
ג'יין בלום (ליאן בן ישי) – ילדה שברחה מבית היתומים באמצע העונה הראשונה. ביתה של מרגרט, אחייניתה של גברת בלום ובת דודתה של הלנה. בעונה השנייה היא מנסה את מזלה בתחום המשחק לאחר שהיא גילתה שאמה הייתה שחקנית תיאטרון בעברה. בעונה הרביעית היא מתחילה ללמוד קסמים. החברה הכי טובה של ויש ורובי. 
ויש סמית (נבו קמינקא; עונות 2-4, יונתן הורן; עונות 4-5) – בנו היחיד של אלכסנדר והאחיין של מילה שמתארח בטירה (באופן זמני) במהלך כל העונה ה-2 וה-3. ילד גאון שאומר את כל מה שעולה על דעתו. אוכל רק פסטה עם מלח. בעונה 3 קופץ כיתה לכיתה של גול. החברים הכי טובים שלו הם ג'יין, רובי וכראמל. בסוף העונה השלישית עוזב את הטירה עם אביו ויורש מרובי את כראמל כדי שלא יהיה לבד. בעונה הרביעית ג'יין מטילה עליו בטעות כישוף שמחליף את פניו ובסוף העונה כראמל מבקש ממנו שימסור את הטבעת שלו אל גברת בלום. - מה שגורם לחיבור בינו לבין רובי כדי למצוא את כראמל.

 עובדי הטירה 
מילה (אפרת בוימולד; בצעירותה - מעיין אייזנברג) – אמם המאמצת של אל-אל, גול, רובי וג'יין, אחותו הקטנה של אלכסנדר, דודתו של ויש, אשתו של ספ ואמו של אוליבר. בתור ילדה היא הייתה יתומה שארתור ג'רום אימץ, והיא עברה לגור בטירה, לאחר שבגרה אימצה את שלושת הבנים. בעונה 5 אודיל מגלה שהילדים היו בבית היתומים ומנסה לקחת אותם ממנה.
ספ (יובל סגל) – חבר ילדותה של מילה שגם הופך לבעלה. משמש כאיש תחזוקה בטירה וכנהג של הילדים לבית הספר. בעונה השלישית הופך למנהל בית הספר (הזמני) של הילדים. אוהב לצלם תמונות במצלמה שלו שקיבל בילדותו מארתור ג'רום ולספר בדיחות שלא מצחיקות אף אחד מלבד את עצמו. נהפך לאבא לאוליבר בעונה הרביעית. בעולם ההפוך הוא קשוח.
צ'אנג/ג'ון (אודי גוטשלק) – טבח הטירה. במהלך העונה הראשונה מתחזה לטבח סיני אך בסוף העונה חושף ששמו האמיתי הוא ג'ון ושהוא בכלל לא סיני. בתחילת העונה השנייה משתמש בגלובוס המדינות של ארתור ג'רום על מנת להפוך באמת לסיני בשם צ'אנג. בעונה השלישית היה מאוהב ב"אזמרלדה" (גברת בלום) שקרא לה 'גבלת מבשלת'.
פרנקו אליזבת דונטלו (יואב דונט; עונות 2-הווה)– חבר ותיק של סֶפ, השומר החדש של טירת ג'רום. יש לו הרבה סיפורי גבורה על עברו ומכל סיפור כזה יש גם צלקת שנותרה לו ממנה. לאחר מכן הופך למורה בבית הספר (בהמלצתו של ספ כמנהל) ומלמד שפת גוף. מלמד את מקסימילאן שפת גוף בשיעורים פרטיים. בעונה הרביעית נהרג על ידי ויגו וחוזר לחיים בזכות ג'יין. בעונה החמישית חזר כדי לשמור על רובי כדי שרובי יכול למצוא את כראמל מגברת בלום. בעולם ההפוך הוא רכרוכי.
בטי (מיכל קורמן): עובדת בטירת ג'רום יחד עם סופי ופליקס.
סופי (ורד אבידן): עובדת בטירת ג'רום יחד עם בטי ופליקס.
פליקס (יונתן אבינועם): עובד בטירת ג'רום יחד עם בטי וסופי. ידוע בתור מעצב שיער.

 נבלים 
גברת (מימי) בלום (לירית בלבן) – מנהלת משק הבית (לשעבר) של הטירה, אמה של הלנה, אחותה הגדולה של מרגרט ודודתה של ג'יין. מנסה להשיג את הטבעות מהאחים כדי לקבל מהם את הירושה במשך שתי העונות הראשונות. בסוף העונה ה-2 היא מקבלת מרובי את טבעת השכחה ונשכחת על ידי כולם, ובעונה השלישית מתחילה לעבוד בבית הספר כמבשלת ומשנה את שמה לאזמרלדה. לאחר מכן חוזרת לעבוד בטירה בתור מנהלת משק הבית. בסוף העונה השלישית היא מאבדת את טבעת השכחה. ידועה בעודה אומרת פעמים רבות את המשפט: "מה זה השטויות האלה?". אוהבת מאוד את ויש, בעונה הראשונה ובעונה השלישית היא הייתה נבלית אך בעונה השנייה והרביעית היא נחשבת לאנטי-גיבורה. בעונה 5 היא נמצאת בקרקס יחד עם כראמל.
סיסיליה טולין (ענת מגן-שבו) – המנהלת לשעבר המרשעת של בית היתומים שבו גרה ג'יין לפני שברחה. שונאת ילדים ומאוד אוהבת כסף, זהב ותכשיטים.
אודיל/קורנליה דה-לורנצו (עמית יגור; עונות 2–5) – ביתו המרשעת של שודד הים ויגו יד הברזל. התחזתה לקורנליה דֶה לורנצו, נגנית נבל מפורסמת מהתזמורת הספרדית של ספרד כדי לחטוף את כראמל, אך בסוף חוטפת את ויש ומבקשת עליו כופר. בעונה 5 מנסה לקחת את הילדים ממילה.
הרוזן פרדיננד/פרופסור דה ויל (מולי שולמן; עונה 3) – מדען וממציא פסיכופת שתכנן לחטוף את כראמל כדי לשאוב את חייו הארוכים במטרה לחיות לנצח. בעבר היה הבעלים של טירת ג'רום והאדון של גובו, עד שהוא החל להסתובב בעולם בכדי להאריך את חייו. לצורך המזימה, הוא נעזר בדמויות משובטות מהדנ"א של ביאטריס ושל מילה, במשרתו הנאמן אלפרד ובהמשך גם בגברת בלום. אימץ את ביאטריס (האמיתית) לפני שנים רבות.
אלפרד (ניר רון; עונה 3) – עוזרו של פרופסור דה ויל אשר משגיח על ביאטריס (הרעה) במשימתה. תמים ומבוהל מהפרופסור.
ביאטריס הרעה (דריה רוזן; עונות 2–3) – ילדה מהכיתה של גול. עוזרת לפרופסור דה ויל בתוכניתו. שובטה מהדי אן איי של ביאטריס האמיתית שאומצה על ידי הפרופסור ולא הסכימה לעזור לו בתוכנית המרושעת שלו. לבסוף הושמדה על ידי ביאטריס הטובה בעזרת מראה (בדומה למה שקרה קודם לכן למילה הרעה).
מילה הרעה (אפרת בוימולד; עונה 3) – השכפול של מילה. אישה רעה שלא אכפת לה מאף אחד מלבד היא עצמה. עוזרת לפרופסור דה ויל בתוכניתו המרושעת. לבסוף הושמדה על ידי הפרופסור בעזרת מראה.
ויגו יד הברזל/וינסנט (אלון נוימן/עידן ריסלינג; עונה 4; מוזכר בעונות 2–3 ובקטע קצר בפרק האחרון של העונה הראשונה) – שודד ים אימתני ואביה של אודיל. נעזר בגברת בלום כדי למצוא ספר קסום. בילדותו היה ילד שנרדף בידי בריונים, ומצא יהלום שמגשים משאלות ביחד עם ארטי, שהוא ארתור ג'רום. באמצע העונה הרביעית ג'יין מעלימה אותו באמצעות היהלום, אך מחזירה אותו מאוחר יותר בעזרת קסם. לבסוף הושמד לאחר שביקש את כוחותיו של היהלום אך הפך ליהלום חסר הכוח לאחר שהאחים לבית ג'רום אחזו בו ואמרו: "הלוואי שתחדל לנצח".
 רינגו (אורי יניב; עונה 4) – עוזרו של ויגו, יכול להפוך ללטאה. לאחר שג'יין מבקשת משאלה מהיהלום שוויגו יעלם, רינגו משתלט על ספינתו. אך כשוויגו חוזר, רינגו הופך את עצמו ללטאה ובורח על נפשו.
ברונו/ברטה/אטלס (אורי אוריין; עונה 4) – אב הבית המדומה של בית הקיץ בסאנידייל. משקר ששמו הוא אטלס אבל שמו האמיתי הוא ברונו. גנב בינלאומי המוכר בכינוי "ברטה".
לורנצו (רועי מליח רשף; עונה 5) – המנהל האכזרי של הקרקס.
אמלי טולין (ענבר דנון; עונה 5) - אחותה למחצה  של סיסיליה טולין,  נכלולית, מדברת במבטא צרפתי.

דמויות - התמונה
השליטה (ליאן בן ישי; עונה 5) - הגרסה ההפוכה של ג'יין. השליטה של העולם ההפוך. רוצה את ספר הקסמים של ג'יין כדי להיות הקוסמת החזקה ביותר בעולם.
 גול (ליר עיסא; עונה 5) - הגרסה ההפוכה של גול. בניגוד לגול, גול ההפוך הוא גאון. פותח שער לעולם הרגיל בעזרת תמונה של דלת.
 ספ (יובל סגל; עונה 5) - הגרסה ההפוכה של ספ. בניגוד לספ, ספ ההפוך הוא קשוח. 
 פרנקו (יואב דונט; עונה 5) - הגרסה ההפוכה של פרנקו. בניגוד לפרנקו, פרנקו ההפוך הוא רכרוכי. גם הוא הופך לנשכח.
 הלנה (מאי קורץ; עונה 5) - הגרסה ההפוכה של הלנה. בניגוד להלנה, הלנה ההפוכה היא מגושמת. אוהבת ספורט.
 הנשכחים (עונה 5) - מילה, צ'אנג ורובי, העוזרים של השליטה. כל נשכח שוכח מי הוא.

 דמויות נוספות 
ארתור "ארטי" ג'רום (אופיר לוי; עונה 4, מוזכר בעונות 1–3) – הדוד של הילדים, אשר הוריש להם את הטבעות. בעונה הרביעית מסופר על ילדותו כשמצא יהלום שמגשים משאלות ביחד עם וינסנט.
ברברה פישר (הילה הרוש; עונה 1–3, מוזכרת בעונה 4-5) – ילדה מהכיתה של גול שאוהבת לסרוג. בעונה הראשונה היא וגול היו אויבים. בסוף העונה השנייה הם הופכים לזוג. למרות זאת לפעמים נדמה שיש להם יחסי אהבה – שנאה אחד כלפי השנייה. בעונה 5 טסה לאטליה.
קונפוציוס (יובל כהן) – מכשף מפורסם וצאצא של המכשף הגדול מֶרְלין. חבר – אויב ותיק של גברת בלום שמתעב אותה. בעונה הרביעית מסופר על ילדותו כשעזר לארתור ג'רום לבטל את כוחו של היהלום.
הקטור ג'רום (אמנון וולף; עונה 2,מוזכר בעונה 3) – אחִיו הקטן של ארתור ג'רום ואחיו הגדול של אביהם של הילדים. דודם של רובי, אל-אל וגול. ענד את טבעת השכחה למשך זמן רב כדי לכפר על שבצעירותו גנב לאחיו את הירושה.
ביאטריס (אליה רוזן; עונה 3) – ביאטריס האמיתית שאומצה על ידי הפרופסור ושוכפלה בעזרת מכשיר של הפרופסור (כיוון שלא הסכימה לעזור בתוכנית המרושעת שלו).
אלכסנדר סמית (רועי שגב; עונות 2–4) – אביו של ויש ואחיה הגדול של מילה. עזב אותה לבדה בבית היתומים כאשר היו ילדים והצטרף לכנופיית פשע צעירה. בעונה הרביעית מסופר שהוא פתח משרד חקירות.
טד ג'ונסון (אדם קינן; עונה 1–3) – אויבם של ג'יין ושל רובי בבית הספר. שונא אותה, את רובי ואת ויש ולכן מכנה אותם יצורים.
ג'וני (מתן טאו-איתן; עונה 1–3) – שפוט של טד ועושה כל מה שהוא אומר לו. בעונה 2 מפסיק את חברותו עם טד.
רב-פקד טווין (שלומי טפיארו; עונה 2) – שוטר לא מוצלח שמנסה ללא הצלחה לעזור למשפחת ג'רום להציל את ויש. נוהג לומר ”בדיוק מה שאני חשבתי”.
מקסימיליאן דומינגו (בר ברימר; עונה 3) – כוכב קולנוע שמצטרף לכיתה של אל-אל והלנה. משחק בסדרת הסרטים "האוצר האבוד". לומד על שפת גוף בשיעורים פרטיים אצל פרנקו.
מנהלת בית הספר (עדי גילת; עונה 3) – מנהלת בית הספר. עזבה את תפקידה (באופן זמני) לאחר שפניה הפכו ירוקות בעלות נקודות שחורות, בעקבות המנה שהביאה לה גברת בלום, שהכילה חומר שקיבלה מקונפוציוס.
מארק (דאלי שכנאי; עונה 3) - חבר של אל אל. עובד בעיתון בית הספר.
מיילו (מוזכר בעונה 4) - אצן והחבר החדש של ברברה. גול שונא אותו.
רמפל דמפל קריסטול גובו (עידו קולטון; עונה 3) – רוח רפאים ששכנה בטירת ג'רום בתוך בקבוקון סגול. אוהב לעשות מתיחות, תעלולים ושיגועים. היה הליצן של הרוזן פרדיננד (פרופסור דה ויל) לפני שהפך לרוח. נוהג לומר "שיגוע משגע" כשהוא מבצע מתיחה או תעלול כלשהו.
אקרופוליס (מוזכר בעונה 3) – דודו של כראמל. נפטר כאשר פרופסור דה ויל שאב את חייו במשאבת לפני 150 שנה.
אמיליה (רינת מטטוב; עונה 4) – עובדת בבית הקיץ סאנידייל. נעצרה על לא עוול בכפה באמצע העונה הרביעית, מחמת חשד שהיא ברטה (מאוחר יותר התגלה שהיא לא אשמה, וברונו ניסה להפליל אותה).
מאדאם פוטור (נינט טייב; עונה 4) – מגדת העתידות שנמצאת בשוק סאנידייל אליה מילה מגיעה.
אוליבר (עונה 4) – התינוק של מילה וספ שנולד בתחילת העונה הרביעית.
אדוארד (עונה 4) – מוכר תבלינים בשוק של סאנידייל, נחמד מאוד.
הרקולס (אדי אלתרמן; עונה 5) – עובד בקרקס של לורנצו. נחמד מאוד, נותן לגברת בלום ולכראמל אוכל. עבד ככורה פחם לפני הקרקס.
דייזי וג'וזפין (נועה והילה קויירו; עונה 5) – עובדות בקרקס של לורנצו בתור קוראות מחשבות. נוצרו על ידי ניסוי של מדענים יפנים.
(אילונה דודזין; עונה 5) – נערת הגומי בקרקס של לורנצו.
צ'רלי (עודד פז; עונה 5) – הומלס שטוען שמצא את כראמל, אך בעצם מכיר חתולה מדברת בשם דולי.
דולי (דיבוב: כרמל בין; עונה 5) – החתולה המדברת שצ'רלי טוען שהוא החתול המדבר של רובי. הכירה את כראמל במסדר ציפורן הזהב. היא הקריינית בעונה 5 במקום כראמל.
השופטת (עידית טפרסון; עונה 5) 
אגתה (עונה 5) – מבקרת בטירת ג'רום מטעם בית המשפט ובודקת אם מילה כשירה להיות אימא.
נורמן קנטיני (עונה 5) – כתב מצליח שאל אל מקנא בו, ומנסה לחקות אותו.

 חפצים 

 החתולים – כראמל ודולי, חתולים קסומים שיודעים לדבר ולמדו במסדר ציפורן הזהב, לכל חתול יש את הבעלים שהכי טוב לו והחתול יהיה הכי חזק איתו, אך לצידו יש את הבעלים הכי רע לו, שבצידו החתול יהיה הכי חלש, במגילת ההוראות (בהמשך) כתובים היכולות שיש לכראמל.

 הטבעת האדומה – טבעתו של אל-אל ג'רום, מציגה את קבלת טירת ג'רום. לפני אל-אל היא הייתה הטבעת של ארתור ג'רום.
 הטבעת הירוקה – טבעתו של גול ג'רום, מציגה את קבלת מפעלי יצור המכוניות של משפחת ג'רום. לפני גול היא הייתה הטבעת של הקטור ג'רום.
 הטבעת הכחולה – טבעתו של רובי ג'רום, מציגה את קבלת כראמל – חתול הפלא המופלא. לפני רובי היא הייתה הטבעת של אבא שלו.
 הטבעת הצהובה – נקראת גם טבעת השכחה, האדם העונד את הטבעת נשכח מיד על ידי כולם, ואפילו נמחק מתמונות. הקטור ענד אותה לאחר שגנב מאחיו את ירושתם כאות בושה ורצון להיעלם. בסוף העונה ה-2 רובי לוקח ממנו את הטבעת כדי שהוא (הקטור) לא ישכח. לאחר מכן עונד אותה לגברת בלום כדי שלא תיכנס לכלא, אך הטבעת נלקחת מידיה.
 שיקוי שינוי צורה – שיקוי שבלום קנתה מקונפוציוס. מי ששותה ממנו הופך למישהו אחר. כדי לבטל אותו צריך לגרד באף. מי ששותה ממנו הופך תמיד לאותו איש.
 הגלובוס – גלובוס מיוחד שהיה שייך לאחד הבעלים של כראמל, אם נוגעים במדינה הופכים לבעלי המבטא שלה ולבעלי הבגדים שלה.
 מגילת ההוראות – מגילה המדברת על הטבעות וכראמל בעונה 1, גברת בלום גנבה אותה.
 המעלימטור – המצאה של פרופסור דה ויל/הרוזן פרדיננד. יכולה להעלים דברים ואנשים.
המשאבת – המצאה של פרופסור דה ויל/הרוזן פרדיננד. יכולה לשאוב חיים.
השיבולטור – המצאה של פרופסור דה ויל/הרוזן פרדיננד. יכולה ליצור העתק מדויק במראה, שיבוט, של דברים ואנשים, ומכאן שמה.
טיפות האמת – המצאה של פרופסור דה ויל/הרוזן פרדיננד. מי שטועם אותן חייב להגיד רק את האמת.
טיפות הזיכרון – המצאה של פרופסור דה ויל/הרוזן פרדיננד. מי שטועם אותן שוכח הכול.
תרסיס חשמול – שיקוי תרסיס שיכול להגן על כראמל ולחשמל אנשים שנוגעים בו.
הבקבוקון הסגול – בקבוקון סגול שבו נמצא גובו. ג'יין פתחה את הבקבוקון בפרק 1 של עונה 3, בפרק 4 של אותה עונה רובי וכראמל גילו את גובו בבקבוקון הסגול, בפרק 8 של עונה 3 גברת בלום מחזירה את גובו לבקבוקון הסגול, בפרק 18 של אותה עונה ספ ומילה מחזירים את גובו החוצה.
היהלום – יהלום שוינסנט וארטי מצאו, יכול להגשים 3 משאלות לכל אדם הנוגע בו. טמונה בו סכנה גדולה. הדרך היחידה לבטל את כוחו היא להגיד: "הלוואי שתחדל לנצח". הבעיה היא שמאוד קשה לבקש את המשאלה כאשר מסתכלים ביהלום. בסוף עונה 4 ויגו מבקש שהכוח שלו יעבור אליו, מה שאפשר לאחים ג'רום לבטל את כוחו.
ספר הקסמים – הספר שנותן פליקס לג'יין, וגם אותו אחד שוויגו מבקש מגברת בלום להיכנס לטירה ולהביא לו אותו. ארטי ביקש אותו בעזרת היהלום. ארטי קרע דף מהספר שמסביר על ההוראות לזימון היהלום והחביא אותו ביומנו. בעונה 5 מתברר שאם מצמידים אותו עם הספר של העולם ההפוך ואומרים לחש כלשהו, אפשר להגדיל את כוחו או להעלים את כוחו.
היומן – יומנו של ארתור ג'רום. שבו הוא כתב על ליקוי החמה, הטקס, היהלום וספר הקסמים. בתוכו מסתתר דף מספר הקסמים עם ההוראות לזימון היהלום.
התמונה – תמונה של דלת שמקשרת בין העולם ההפוך לאמיתי.

 פרקים 
 עונה 1 
מספר הפרקבסדרהמספר הפרקבעונהשם הפרקתאריך שידור מקורי 11התיבה המסתורית2 בינואר 202222יש לי חתול מדבר3 בינואר 202233השיקוי4 בינואר 202244חתול קסום5 בינואר 202255גנב בטירה9 בינואר 202266צ'אנג צ'י10 בינואר 202277בלום הרקדנית11 בינואר 202288ג'יין12 בינואר 202299החברה החדשה של כראמל16 בינואר 20221010הצמיד17 בינואר 20221111בית היתומים18 בינואר 20221212אל תוך היער19 בינואר 20221313המכשף23 בינואר 20221414הדודה של ג'יין24 בינואר 20221515שובה של סיסיליה25 בינואר 20221616בלום לב זהב26 בינואר 20221717זו לא סתם אבן30 בינואר 20221818תמונה למזכרת31 בינואר 20221919מגילת ההוראות1 בפברואר 20222020אבני הזהב2 בפברואר 20222121מאחורי הקלעים3 בפברואר 2022

עונה 2
מספר הפרק(בסדרה)מספר הפרק(בעונה)שם הפרקתאריך שידור מקורי 221הדמות הנעלמת5 בפברואר 2023232שובה של בלום6 בפברואר 2023243המעריצה הסודית7 בפברואר 2023254ביתו של שודד הים8 בפברואר 2023265בלומנקרנץ12 בפברואר 2023276הבאר המסתורית13 בפברואר 2023287האיש מהיער14 בפברואר 2023298המורה לנגינה15 בפברואר 2023309הדוד של רובי19 בפברואר 20233110להיפטר מפרנקו20 בפברואר 20233211ויש21 בפברואר 20233312טבעת השכחה22 בפברואר 20233413הקללה26 בפברואר 20233514המעבר הסודי27 בפברואר 20233615להחזיר את הזמן28 בפברואר 20233716שובו של קונפוציוס1 במרץ 20233817הנשף5 במרץ 20233918הטירה, המפעל והחתול6 במרץ 20234019התוכנית של בלום7 במרץ 20234120הפיצוץ הגדול8 במרץ 2023

עונה 3
מספר הפרק(בסדרה)מספר הפרק(בעונה)שם הפרקתאריך שידור מקורי 421המעבדה18 בפברואר 2024432הדמות המטושטשת19 בפברואר 2024443רוח רפאים בטירה20 בפברואר 2024454נפרדים21 בפברואר 2024465גובו25 בפברואר 2024476המזימה של ביאטריס26 בפברואר 2024487פרופסור דה ויל27 בפברואר 2024498בלום חוזרת לטירה28 בפברואר 2024509אודיל וסיסיליה3 במרץ 20245110היכולת החדשה של כראמל4 במרץ 20245211ג'יין הגנבת5 במרץ 20245312החידון הגדול6 במרץ 20245413גול הגאון10 במרץ 20245514ביאטריס הכפולה11 במרץ 20245615להוריד את הכפפות12 במרץ 20245716מילה הרעה13 במרץ 20245817נוסעים למעבדה17 במרץ 20245918 חדרי המסתורין18 במרץ 20246019המשאבת19 במרץ 20246120 חתול יודע שהוא לא יחיה לנצח20 במרץ 2024

 עונה 4 
+מספר הפרק(בסדרה)מספר הפרק(בעונה)שם הפרקתאריך שידור מקורי 621הזמנה מוזרה9 בפברואר 2025632היהלום הקסום10 בפברואר 2025643העסקה של בלום11 בפברואר 2025654ויש החדש12 בפברואר 2025665סאנידייל16 בפברואר 2025676ההתלבטות של הלנה17 בפברואר 2025687השעון18 בפברואר 2025698מאדאם פוטור19 בפברואר 2025709הטקס23 בפברואר 20257110ספר הקסמים24 בפברואר 20257211אמיליה25 בפברואר 20257312ליקוי חמה26 בפברואר 20257413המשאלה של רובי2 במרץ 20257514אורכידיאת הרפאים3 במרץ 20257615תופסים את ברטה4 במרץ 20257716להחזיר את ויגו5 במרץ 20257817שבועת פיראטים9 במרץ 20257918מי זה אטלס?10 במרץ 20258019ברונו11 במרץ 20258120"הלוואי שתחדל לנצח"12 במרץ 2025

 עונה 5 
+מספר הפרק(בסדרה)מספר הפרק(בעונה)שם הפרקתאריך שידור מקורי 821החלום22 בפברואר 2026832האיש בסרבל האפור23 בפברואר 2026843גול החדש24 בפברואר 2026854השליטה25 בפברואר 2026865דולי1 במרץ 2026876האחד2 במרץ 2026887מוצאים את כראמל3 במרץ 2026898ההיפנוט4 במרץ 2026909יפורסם בהמשך8 במרץ 202691109 במרץ 2026921110 במרץ 2026931211 במרץ 2026941315 במרץ 2026951416 במרץ 2026961517 במרץ 2026971618 במרץ 2026981722 במרץ 2026991823 במרץ 20261001924 במרץ 20261012025 במרץ 2026

פרסים ומועמדויות
שנהפרסקטגוריהמועמדותתוצאהמקור2022פרסי נבחרי השנה של פרוגיהשחקן הראשי הטוב ביותר בסדרת נועריונתן בר-אורהשחקנית האהובה ביותר בסדרת נוערהילה הרושפרסי הטלוויזיה לילדים ולנוערסדרת דרמהכראמל – עונה 1השחקן הטוב ביותר בסדרת דרמהיובל סגלהשחקנית הטובה ביותר בסדרת דרמהלירית בלבןהבימוי הטוב ביותר בסדרת דרמהרועי שגבהתסריט הטוב ביותר בסדרת דרמהרועי שגב, שירילי דשאהצילום הטוב ביותרבנימין חירםהניהול האמנותי הטוב ביותרעדו דולבהליהוק הטוב ביותרמורן מרציאנוהאיפור הטוב ביותררויטל דרוםהמוזיקה המקורית הטובה ביותרבן זיידמן, ודניאל מרקוביץ'עיצוב התלבושות הטוב ביותרחוה לוי רוזלסקי2024פרס האקדמיה הישראלית לטלוויזיהסדרת דרמת לילדים ונוער"כראמל" · עונה 3בימוי בסדרת ילדים ונועררועי שגבתסריט בסדרת ילדים ונוערשירילי דשא ורועי שגב

 קישורים חיצוניים 

 אתר האינטרנט הרשמי של כראמל, באתר כאן חינוכית


 ביקורות 


 הערות שוליים 

קטגוריה:זוכי תחרות פרסי הטלוויזיה לילדים ולנוער: תוכניות וסדרות
קטגוריה:חתולים בתרבות
קטגוריה:כאן חינוכית: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה ישראליות שעלו לשידור בשנת 2022
קטגוריה:סדרות נעורים ישראליות
קטגוריה:סדרות פנטזיה ישראליות
קטגוריה:תוכניות וסדרות טלוויזיה ישראליות בכיכובן של בובות